Bolet å rodje pî

Li bolet å rodje pî est on magnåve tchampion foirt corant k' on rescontere dins tos les bwès. 

 Discrijhaedje 

Tchampion avou on bea tchapea emisferike (5 a 20 cm), bén e tchå, di coleur brun-toubak, avou des rodjåsses taetches ki plèt esse djaene-olive a plaeces, avou des tubes djaene-olive ki bleuwixhèt e divnant pus vî, avou des féns pôres rodje-sonk divnant orandjes et pu djaene-orandjé, ki bleuwixhèt cwand on les djond, avou on spès djaene-orandjé pî fenmint cabolé di rodje  (3-15x2-5cm). 
Li tchå di coleur djaene vif est spesse et dmeure bén deure mins bleuwi foitmint a l' côpe et pu passe å rodje sombe on moumint pus tård. Ele n' est nén sovint atakêye pa les molons.
Il a ene doûce odeur.   

I vént al tere dins tos les bwès (ossu bén dins les sapéns, ki les bwès a foyes) di l' esté a l' fén d' l' erî-såjhon. 

 Eployaedje 

C' est on bon tchampion k' on pout mougnî après aveur pris l' précôcion di l' bén cure (ledjirmint tocsike crou).

 Bibiografeye 

Tites des lives e francès k' i gn a avou pus di racsegnes so ç' tchampion la:
 Régis Courtecuisse, Bernard Duhem: Guide des champignons de France et d'Europe (Delachaux & Niestlé, 1994-2000).
 Marcel Bon: Champignons de France et d'Europe occidentale (Flammarion, 2004)
 Dr Ewaldt Gerhardt: Guide Vigot des champignons (Vigot, 1999) - ISBN 2-7114-1413-2
 Roger Phillips: Les champignons (Solar, 1981) - ISBN 2-263-00640-0
 Thomas Laessoe, Anna Del Conte: L'Encyclopédie des champignons (Bordas, 1996) - ISBN 2-04-027177-5
 Peter Jordan, Steven Wheeler: Larousse saveurs - Les champignons (Larousse, 1996) - ISBN 2-03-516003-0
 G. Becker, Dr L. Giacomoni, J Nicot, S. Pautot, G. Redeuihl, G. Branchu, D. Hartog, A. Herubel, H. Marxmuller, U. Millot et C. Schaeffner: Le guide des champignons (Reader's Digest, 1982) - ISBN 2-7098-0031-4
 Henri Romagnesi: Petit atlas des champignons (Bordas, 1970) - ISBN 2-04-007940-8

Bolet a rodje pi